**Калдычэ́ва** (трансліт.: *Kaldyčeva*, руск.: Колдычево) — вёска ў Баранавіцкім раёне Брэсцкай вобласці. Уваходзіць у склад Гарадзішчанскага сельсавета. Размешчана за 18 км на поўнач ад Баранавічаў, на шашы Баранавічы — Навагрудак, за 2 км ад ракі Шчары.

Каля вёскі бярэ пачатак рака Шчара.

Гісторыя
--------

Паводле пісьмовых крыніц Калдычэва вядома з пачатку XVI стагоддзя як маёнтак, які належаў Гаруновічам, потым Тактамышам. У 1567 годзе — уласнасць шляхцічаў Аляшкевіча, Ваўка, Скуратовічаў, Васілевіча, Крывіпішчаў, якія выставілі ў тым жа годзе ў войска Вялікага Княства Літоўскага 8 коннікаў (па адным ад кожнага двара). Пазней маёнтак перайшоў ва ўладанне да князёў Ямбекавічаў, якія прадалі яго ў 1585 годзе Валовічам.

У сярэдзіне XVII стагоддзя Калдычэва — цэнтр воласці Новагародскага павета.

Пасля другога падзелу Рэчы Паспалітай (1793) у складзе Расійскай імперыі, маёнтак у Гарадзішчанскай воласці Навагрудскага павета Мінскай губерні.

Паводле Рыжскага мірнага дагавора 1921 года ў складзе Польскай Рэспублікі, у Гарадзішчанскай гміне.

З 1939 года ў складзе БССР.

У Вялікую Айчынную вайну з канца чэрвеня 1941 года да ліпеня 1944 года вёска акупіравана нямецка-фашысцкімі захопнікамі, якія ў 1942 годзе стварылі тут лагер смерці для масавага знішчэння людзей. У ім утрымлівалася адначасова да 10 тысяч чалавек. Перад адступленнем у ноч на 30 чэрвеня 1944 года гітлераўцы расстралялі ўсіх, хто яшчэ заставаўся ў жывых, і ўзарвалі асноўныя памяшканні лагера. Усяго ў Калдычэўскім лагеры смерці загінулі больш за 22 тыс. чалавек.

Насельніцтва
------------

* 22 жыхары (1897)
* 430 жыхароў (1939)
* 142 гаспадаркі, 398 жыхароў (1971)
* 107 гаспадарак, 164 жыхары (1998)
* 74 гаспадарак, 140 жыхароў (2005)

Від на вёску Калдычэва

Інфраструктура
--------------

Працуе саўгасная сядзіба, ветэрынарны ўчастак, механічныя майстэрні, клуб, бібліятэка, аддзяленне сувязі, магазін.

Славутасці
----------

* Помнікі на ўшанаванне памяці загінулых вязняў лагера смерці — скульптура смуткуючай жанчыны (на месцы былога лагера, 1964) і стэла (1964).

Вядомыя жыхары і ўраджэнцы
--------------------------

* Томаш Шалевіч — польскі грамадска-палітычны дзеяч, пасол Сойма IV склікання (1935—1938)

Зноскі
------

1. ↑  Назвы населеных пунктаў Рэспублікі Беларусь: Брэсцкая вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2010.— 318 с. ISBN 978-985-458-198-9. (DJVU)

Літаратура
----------

* Гарады і вёскі Беларусі: Энцыклапедыя ў 15 тамах. Т. 3, кн. 1. Брэсцкая вобласць / пад навук. рэд. А. І. Лакоткі. — Мн.: БелЭн, 2006. ISBN 985-11-0373-X

Спасылкі
--------

* Лагатып Вікісховішча На Вікісховішчы ёсць медыяфайлы па тэме Калдычэва
* Калдычэва на Radzima.org

| ⛭**Гарадзішчанскі сельсавет** |
| --- |
| Цэнтр | Гарадзішча |  |
| Пасёлкі | Савецкі |
| Аграгарадкі | Арабаўшчына ·  Гірмантаўцы ·  Карчова |
| Вёскі | Агароднікі ·  Алізараўшчына ·  Амнявічы ·  Багушы ·  Боўцічы ·  Брыксічы ·  Быткоўшчына ·  Вызарак ·  Высадавічы ·  Вялікае Сяло ·  Гаранавічы ·  Грачыхі ·  Грыбаўшчына ·  Душкаўцы ·  Жабінцы ·  Жалезніца ·  Зялёная ·  Калдычэва ·  Канюшоўшчына ·  Каўшы ·  Кісялі ·  Крапачы ·  Красявічы ·  Кутаўшчына ·  Лозы ·  Мастытычы ·  Мікулічы ·  Мітрапольшчына ·  Навасёлкі ·  Навінкі ·  Нагорная ·  Насейкі ·  Несцяры ·  Паручын ·  Пруды ·  Пянчын ·  Пярэвалака ·  Рудашы ·  Сакаловічы ·  Скробава ·  Слабажаны ·  Станкевічы ·  Сялявічы ·  Трацэвічы ·  Ясянец |